Wir, der schulth̄s und rautt zuͦ Brugg in Ergoͤw, bekennēt und tuͦnd kund offenlich mitt disē brieff, ✳ das uff hût sinˀ dât fûr uns komē ist ✳ der from̄, wisz Ruͦdolff Nieszly, dˀzitt hofmeistˀ
zuͦ Kûngsfeldē, innamē ✳ un̄ anstatt der erwirdigē, geistlichē ✳ aͤptissin und des gemeinē cōvents zuͦ Kûngsfeldē, ✳ unsrˀ besundˀ gnedigē, liebn̄ frowē, ✳ und zougt uns vier vˀsigelt houptbrieff in bermēt und mitt anhangendē insigeln ✳ und batt uns anstatt, als vor stâtt, mitt frûntlichē ernst ✳ den selbn̄ unsˀn gnedigē frôwē vō Kûngsfeldē zuͦ lieb un̄ dienst soͤlich jetzgemeldet brieffe ✳ fûr uns zenemē, die zuͦhoͤrē und zebesechē ✳un̄ inē daruf dero ✳ und der schrift, so uswendig uff dē einē brieff stuͦnd, ✳ gloublich abschriftē, ✳ die man nept̄ vidimus, under
unser statt Brugg secrett insigel zuͦ gebē. ✳ und daruf nach irm begˀn, ✳ so habn̄t wir soͤlich gemeldet versigelt brieff un̄ die gemeltē geschrifft fûr uns genomē, ✳ die aigenlich besechē, gelesē un̄ verhoͤrt ✳ und inē daruf dero hie mitt undˀ unser statt Brugg secrett insigel ✳ vidimus gebē. ✳ und wisend die gemeltē brieff un̄ die geschrifft vō wort zuͦ wort,
als hˀnach stàtt, ✳ namlich un̄ des erstē, ✳ der erst also: ✳ ✳ wir, Lûtpolt, vō gots gnadē hertzog ze Oͤsteˀrich un̄ zuͦ Styr, vˀjechē un̄ tuͦnd kund allen den, ✳ die disē brieff ansechēt odˀ
hoͤrēt lesen, ✳ das wir unsˀm liebē oͤcheim, grâf Eberhart₎ vō Nellemburg, ✳ umb den dienst, ✳ den er uns getân hâtt ✳ un̄ noch getuͦn mag, schuldig sind ✳ druͦhundˀt march silbˀs genges
un̄ gebes Costentzˀ gewichtes ✳ und habē im un̄ sinē erbē ✳ darub̄ vˀsetzet ✳ drissig march geltes uff den guͤttren, ✳ die hie nach geschribē stând: ✳ in dē Eygē ze Brucke ✳ zemeyen vierzechē pfund pfēninge ✳ un̄ zeherbst ✳ einlef pfund ✳ un̄ fùnffzechē schillinge ✳ gesatztˀ vogtstûr, ✳ uff dē Boͤtzberge ✳ zemeyē sechtzechē pfund ✳ un̄ zeherbst vier und zwentzig pfund
gesatzter vogtstûr, ✳ uff dem hof ze Rein sechs und drissig stucke ✳ und indē kyrchspel ze Rein ab allē zechend₎ fûnff und viertzig stuck. ✳ und sol dˀ vorgen̄t unser oͤcheim un̄ sin
erbē die vorgeschribnē drissig march geltes ✳ als lange in̄habē, nutzē un̄ niessē ✳ untz wir ald unser bruͦdˀ ✳ oder erbē die vō inen erloͤsen um̄ druͤhundˀt march silbˀs. ✳ und des zeeim urkûnde ist der brieff versigelt mitt unsˀm insigel, ✳ der ward gebē ze Diessenhofen, an aller heiligē tag, ✳ do man zalt vō Christes geburde ✳ drûzechēhundˀt jar, ✳ dar nach
indē drù und zwentzigistē jar. ✳ ✳ item so wist ✳ der ander brieff: ✳ ✳ wir, Ott, vō gots gnadē ✳ hertzog ze Oͤsterrich un̄ ze Steyr, ✳ vˀjechend un̄ tuͦnd kund offenlich mitt disem
brieff, ✳ das unser getruwˀ und liebˀ oͤcheim, grâf Eberhart vō Nellemburg, mitt unser gunst un̄ guͤtē willē vˀsatzt hât Wilh̄ dē Hekentzi, burgˀ ze Schafhusē, ✳ drissig march
geltes uff den guͤttern indē Eygē ze Brucke ,✳ uff dē Boͤtzberg ✳ und andˀswo, als die brieff sagēt, ✳ die der vorgenāt unser oͤcheim vō Nellemburg ✳ vō unsˀm liebē bruͦder hˀtzog
Lûtpold, seligē, ✳ darub̄ hâtt ✳ und die sin satz gewesen sind ✳ fûr drûhundˀt march silbers Costentzˀ gewichts. ✳ und sol der selb Wilhelm Heketzi odˀ sin erbē ✳ die selbē guͤttˀ mitt
der vorgen̄tē gûlt inne habē ✳ als lang untz das wir in̄ odˀ sin erbē ✳ der selbn̄ drûhundˀt march silbers ✳ usrichtē un̄ werē gar un̄ gentzlich. ✳ und das zuͦ einē urkûnd ✳ gebē
wir im disen brieff, vˀsigelt mitt unsˀm insigell, ✳ der ist gebē ze Diessenhofē, ✳ do mā zalt vō Christs gepûrt ✳ drûzechenhundˀt jar, ✳ darnach indē drissigistē jar, ✳ an donstag nach santt̄ Mathias tag. ✳ ✳ itē so wist der dritt also: ✳ ✳ wir, Albrecht un̄ Ott, vō gottes gnadē hertzogē zuͦ Oͤsterrich un̄ ze Steyr, ✳ vˀjechēt un̄ tuͦn kund offenlichē mitt
disē brieff, ✳ das wir unsˀm getruwē, liebē Johansē vō Hallwil, phleger in Sunkoͤw, ✳ schuldig sind ✳ un̄ geltē sûllen ✳ drûhundˀt march silbers baszler gewichtes, ✳ darub̄ er uns
des vō Eschenbach guͦt ledig gelâssen hautt, ✳ das er darub̄ vō uns zepfandschaft vor hâtt inngehept ✳ und wisend in̄ um̄ das selb silber uff drissig march geltes, ✳ die gelegē
sind uff dē Boͤtzbˀg ✳ un̄ in̄ dem Eygē, ✳ also das er un̄ sin erbē ✳ die vorgeschribn̄ drissig march geltes innehabē un̄ niessē sûllen ân abslackch mitt allē den rechtē un̄ nutzē,
so darzuͦ gehoͤrend, ✳ und in aller der wise, ✳ als si vor der vō Nellemburg zuͦ pfand vō uns innegehept hâtt ✳ un̄ als die brieff sagēt, ✳ die der selbe vō Nellemburg darùbˀ gehapt hâtt
als lang ✳ untz das wir, ✳ unser erbn̄ ✳ oder nachkomē ✳ die selbn̄ gûlte vō im̄ odˀ vō sinē erbē ✳ um̄ das vorgeschriben silber ✳ gar un̄ gentzlichn̄ ✳ erledigē un̄ erloͤsen ✳ und gebē
im̄ des zuͦ einē offenn urkûnde ✳ un̄ sicherheit disen brieff, ✳ besigeltn̄ mitt unsˀn anhangundē insigeln, ✳ der gebē ist ze Wienn, do man zalt von Cristes gebûrde druͤ¬
zechenhundtˀ jar, ✳ darnach in dem eins un̄ drissigistē jar, an mittwuchē vor santt̄ Marien Magdalenē tag. ✳ itē so wist der vierd brieff also: ✳ allen den, die disen
brieff ansechēt odˀ hoͤrend lesen, tuͤnd kund ✳ wir, Uͦlrich un̄ Albrecht Truchsessē, gebruͦdˀ, zwen edel knecht, ✳ und Nese ir swestˀ, klostˀ frôwe ze Schennis, ✳ vˀjechē unvˀscheidenlich, offenlich andisē brieff fûr uns un̄ unsˀr erbē un̄ alle unser nachkomē, ✳ das wir vˀkouffent ✳ un̄ vˀkouffet hand ✳ un̄ zekouffene hand gebē recht un̄ redlich ✳ eines rechten, stetē kouffes den
erwirdigē, geistlichē frowē, ✳ der eptissin, frôw Irmengart vō Hochenberg, ✳ und der klostˀ frowē gemeinlich des convents der clostˀ frowē ze Kûngsfeldē, gelegē in Costentzer bystū,
fûnffzechē fûnffzechē march gelts, ✳ die der vorgenantē ✳ Uͦlrich un̄ Albrechts Truchsessē ✳ und Nese, ir swestˀ, klostˀ frôwe ze Schennis, ✳ pfand schilling was ✳ um̄ anderthalbhundert marck silbers ✳ vō unsˀm gnedigē hˀn, ✳ hertzog Albrecht seligē vō Oͤsterrich, ✳ als der hôptbrieff wiset und seitt, ✳ der darub̄ vormâls wiset und seit, ✳ die selbn̄ vorgen̄̄
fûnffzechē marck gelts ✳ man richtē und werē sol ✳ als hienach geschribn̄ statt: ✳ vō dem hofe ze Rein ✳ gelegē ist ✳ achtzechē stuck gelts, ✳ abˀ vō minˀ herschaft zinsē un̄ zechē¬
den ✳ ab dē Boͤtzberg ✳ dritthalb stuck un̄ zwentzig stuck, ✳ und ab der stûr niden ussz zwentzig pfund stebler, ✳ der gitt man achtn̄ ze meyē ✳ un̄ zwoͤlffe ze herbst, ✳ und in̄ dem Eygē
drûzechē pfund vō dˀ gesatztē stùr, ✳ die vorgen̄̄ zinsz und stûr man werē un̄ richtē sol ✳ ab den vorgen̄ guͤttern uff dem Boͤtzberg und in̄ dem Eygē, ✳ mitt aller zuͦgehoͤrd um̄ ✳
sibenhundˀt pfund und drissig pfund stebler pfenning, ✳ die genge un̄ gebe sind, ✳ der wir, ✳ die vorgen̄̄ Truchsessen, gar und gentzlich gewert sind ✳ un̄ in unsˀn nutz bekert
sind, ✳ vō den obgen̄̄ erwirdigē, geistlichē frowē, der eptissin ✳ und des convents gemeinlichē der clostˀ fròwē ze Kûngsfeld. ✳ ouch hand wir, die obgen̄ Uͦlrich un̄ Albrecht,
edel knecht, gelopt ✳ un̄ ôch loben recht werē ze sinne ✳ fûr uns, ✳ unser erbn̄ ✳ des vorgen̄̄ pfand schillinges, als der obgen̄̄t hoptbrieff wisēt un̄ sagēt, die selbē brieff habē
wir in gegebē un̄ in geanttwurt ✳ den vorgen̄̄ erwirdigē, geistlichē frowē, der eptissin und den klostˀ frôwen gemeinlich ze Kûngsfeld, ✳ und dawidˀ nùmer zuͦ tuͦnne
mitt wortē noch mitt werckē, mitt reten, mitt getettē, mitt keinē, artikeln, ✳ sy syent geschribn̄ odˀ ungeschribē, funden odˀ noch funden moͤchtē werdē, mitt geistlichē odˀ weltlichē gericht odˀ âne gericht, ✳ damitt wir odˀ unser erbē ✳ den obgen̄̄ erwirdigē frowē kein gebrestē mochte bringē ✳ odˀ empfachn̄ an dē vorgen̄ pfand schillīg un̄ ouch
kouff, ✳ damitt sy gehindˀt odˀ beswert moͤchtēt werdē ân alle geverd. ✳ und des ze einem warē urkûnde aller vorgeschriben dinge, ✳ so hand wir, die vorgen̄̄ Truchsessē, Uͦlrich
un̄ Albrecht, unser eygē ingesigel gehencket andisen brieff ✳ zuͦ eim wâren, stettē urkûnde aller voˀgeschriben dinge ✳und ouch zuͦ merē scherheit, ✳ so binde ich, Nese Truchsessin, mich undˀ mins bruͦder Uͦlriches ingesigel, ✳ wanne er der elter ist, ✳ alles das stête ze habende und dawidˀ niemer ze tuͤnne, ✳ als vō uns vorgeschribn̄ stâtt. ✳ ✳ disz beschach
und wart dirre brieff gegebē an unser frowē tag als sy ze hymel fuͦr, ✳ des järs, do man zalt von gots gebûrt tusent drûhundˀt jar ✳ un̄ in dē eine un̄ sibenzigostē jare. ✳
itē so wist die gemelt geschrift, ✳ so uff
dē
nechstgeschribnē brieff stâtt also: ✳ disz gùlt alle nach sag disz briefs hand wir vˀkouft ✳un̄ dē edeln un̄ strengē hˀn Marquartē vō Baldegg,
rittˀ un̄ herˀ ze Schenckembˀg ꝫcꝭ, zekouffē gebē, ✳ usgenomē die dryzechē pfund stûr im̄ Eigē. ✳ ✳ hand wir uns selbs behept ✳ alles nach sag der brieffē, darub̄ gebē, ✳ darub̄ er dem
genantē vō Baldegg ✳ nitt wittˀ noch anders schadē, ✳ noch uns un̄ unser gotzhusz nûtzen odˀ behelffē sol, ✳ dan̄ um̄ die vorgen̄ten dryzechē pfund stûr im Eygē, ✳ mitt urkûnd minˀ, Ruͦdolff Niesszlisz, ✳ der zitt hofmeisters, hand geschribn̄, uff donstag nach santt̄ Gallē tag, ✳ anno dn̄i mcccclviij ꝫcꝭ. ✳ und wan̄ nun wir, obgeñtē schulth̄s
und rautt zuͦ Brugg, soͤlich vorgeschribn̄, vˀsigelt hoͧptbrieff un̄ die gemeltē geschrift, so ussz wendig uff einē brieff geschriben stâtt, ✳ fûr uns genomē, die eigenlich gelesē, ✳ gehoͤrt ✳ und die also an angeschrift, ✳ gedicht, ✳ bermēt insigeln und andˀm gantz ✳ unvˀsert, ✳ guͦt, ✳ gerecht ✳ unbresthaftig ✳un̄ in all ander ander weg unargwenig gesechē
un̄ ouch soͤlich der geñten unser gnedigē frowē vō Kûngsfeld₎ begˀn darin̄ nûtzit anders, ✳ dan̄ billichs in̄halt un̄ bewist, ✳ harub̄ so habn̄t wir ✳ des alles zuͦ warē, un̄ vestē-
urkûnde unser statt Brugg secrett odˀ mindˀ insigel, ✳ doch gemeinˀ statt, uns ✳ un̄ unsˀn nachkomē zuͦ Brugg in allweg ân schadē, ✳ offenlich an disz vidimus und
brieff tuͦn hencken, ✳ der also versigelt gebē ist uff mentag nach santt̄ Laurentyen tag, nach Cristi gepûrt vierzechenhundertfûnfftzig und nùn jar. ✳
Joh. von Hallwil